Diari Oficial de la Generalitat Valenciana


Sumari del DOGV 6969, del 20-02-2013 (2013/1667)

Notificació del laude emés per la Junta Arbitral de Transports de València. Expedient número V-347/2011.
--------------------------------------------------------------------------------------------------------

### Dades del document

Número de DOGV
:   6969

Data del DOGV
:   20-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1667


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-347/2011. [2013/1667]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Eurofret, SL, que s'ha dictat un laude en l'expedient a què es fa referència i atés que no és possible notificar-li'l per trobar-se en parador desconegut o ignorat o per absència, es fa a través d'esta publicació, als efectes legals oportuns. El contingut íntegre del laude és el que s'assenyala a continuació:  
«Tribunal. President: Ramón Escrig Moreno. Vocals: Morma Barrachina Navarro, Jaime Agramunt Font de Mora. Secretaria vocal: Amparo Peris Catalá. Parts: reclamant: Logistalia, SL, representada per Javier Ángel del Río Marcelo; reclamat: Eurofret, SL, que no compareix a l'acte de la vista.  
A València, el 19 de desembre de 2012, a les 11.35 hores, es constituïx la Junta Arbitral de Transports pels membres indicats al marge i amb l'assistència de les parts, per a resoldre l'expedient V-347/2011. I es procedix a celebrar la vista oral respecte de la reclamació següent: impagament de ports. Incompareixença de la reclamada.  
  
Una vegada iniciada la vista oral pel president, es procedix a comprovar la identitat de la part compareixent i la qualitat amb què intervé.  
A la part reclamada se li va notificar la demanda i la citació a la vista per al dia 19 de desembre de 2012 mitjançant un edicte publicat en el Diari Oficial de la Comunitat Valenciana número 6905, de 19 de novembre de 2012, per no haver sigut possible la citació a través del servici de correus, segons queda acreditat amb la documentació que consta en l'expedient.  
Després que es concedix la paraula a la reclamant, esta deixa basada la seua reclamació en els antecedents de fet següents:  
1. Ratificant-se en tots els motius de la seua demanda, manifesta que com a conseqüència de les relacions comercials existents entre les parts, la reclamant va realitzar, per compte de la reclamada, un servici de transport internacional entre Unterbernbach (Alemanya) i Besseges (França). En finalitzar este, es va estendre la factura número 001-3180/2009, de data 25 de juliol de 2009, per l'import de 1.392,00 euros.  
2. Després de realitzar diverses gestions de cobrament sense aconseguir-ho, és per això que s'interposa esta demanda, on se sol·licita que, una vegada siga reconegut el seu dret es condemne la reclamada a pagar la quantitat total de 1.392,00 euros.  
Atesa la incompareixença de la demandada, es va donar per conclosa la vista.  
S'hi apliquen els següents fonaments jurídics  
1. La competència territorial de la Junta, de la qual no s'al·lega res, ve determinada en els articles 6 i 7.2 del Reglament de la LOTT (RD 1211/1990).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, que diu: "es presumirà que hi ha l'esmentat acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haja manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat".  
3. Per tractar-se d'un transport internacional, la normativa aplicable és el conveni de 19 de maig de 1956, al qual es va adherir Espanya per l'instrument de 12 de setembre de 1973 (M. d'Assumptes Exteriors, BOE 07.05.1974, núm. 109). Contracte de transport internacional de mercaderies per carretera (CMR), modificat pel Protocol de 5 de juliol de 1978, al qual es va adherir Espanya per l'instrument de 23 de setembre de 1982 (Direcció de l'Estat), publicat en el Boletín Oficial del Estado de 18 de desembre de 1982, número 203, que establix per a qüestions de competència el que regula l'article 31.1.a. No obstant això, i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats; per això supletòriament hi seran aplicables el Codi de Comerç, LOTT i el seu reglament, i la resta de normes aplicables de manera general.  
4. No hi ha un motiu basat en dret que mantinga que l'actuació de les juntes arbitrals de transports hagen de circumscriure's només a les controvèrsies nascudes com a conseqüència del transport de caràcter intern. En este sentit només cal considerar aplicable el que establix l'article 33 del CMR, que diu: "El contracte de transport pot contindre una clàusula que atribuïsca competència a un tribunal arbitral, a condició que esta clàusula preveja que este tribunal arbitral aplicarà este conveni".   
Seguint en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport que s'hi regula; cosa que en este cas fa aplicable plenament el sotmetiment a la Junta Arbitral de Transports de València, que expressament es consigna en les respectives ordes de càrrega.  
  
Vist que per tot allò que s'ha exposat pot ser determinada la competència territorial i la submissió a l'arbitratge amb les disposicions legislatives que assenyala l'ordenament espanyol, en conseqüència, en tot cas esta Junta Arbitral de València es declara competent per a resoldre esta controvèrsia.  
5. De les manifestacions realitzades en la vista es deduïx que, efectivament, el port reclamat en esta demanda, la factura del qual hi consta adjunta, va ser realitzat, cosa que determina el dret a cobrar-lo per part de la reclamant.  
Per tot això, una vegada valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels membres, dicta el laude següent:  
Estimar la demanda interposada per Logistalia, SL, representat per Javier Ángel del Río Marcelo contra Eurofret, SL, ja que dels fets relatats, documents probatoris i declaracions efectuades s'establix que, ja que s'ha realitzat el transport reclamat dins de les condicions contractuals convingudes, cal pagar-ne l'import.  
Per tot això, Eurofret, SL, ha de pagar a Logistalia, SL, la quantitat de mil tres-cents noranta-dos euros (1.392,00 €).  
Contra este laude es pot exercir l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents al dia que es notifique, d'acord amb el que disposen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents al de la notificació del laude se'n podrà sol·licitar a esta Junta Arbitral la correcció, aclariment o complementació, d'acord amb l'article 39 de la Llei d'Arbitratge esmentada.  
Després d'haver transcorregut 20 dies des de la notificació d'este laude a les parts, se'n podrà instar l'execució forçosa, davant del Jutjat de Primera Instància de València, de conformitat amb el que establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil».  
Els esmentats terminis de recursos inclosos en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 7 de febrer de 2013.- El president de la Junta Arbitral de Transports de València: Ramón Escrig Moreno.